Mjög öflug sprenging varð á Östermalm í Stokkhólmi aðfaranótt mánudags að sögn sænska útvarpsins . Stigahús fjölbýlishúss var „ sundursprengt ” og a.m.k. einn bíll á staðnum ónýtur og aðrir skemmdir vegna sprengingarinnar . Myndir sem bæði útvarpið og Aftonbladet og Expressen hafa birt sýna skemmdir á bílum . Óljóst er um slys á fólki . „ Ég heyrði hvellinn og er í sjokki , þetta er hræðilegt “ sagði einn íbúinn í viðtali við sænska útvarpið . Fyrsta samtalið til SOS kom kl 01.09 en skv. Aftonbladet bárust SOS 22 samtöl á tíu mínútum vegna sprengingarinnar . Sprengingin var í hjarta Stokkhólms á Gyllenstiernsgötu í Östermalm hverfinu . Sprengingin var svo öflug að hún heyrðist bæði til Waxholm í austri og Nacka í suðri skv. Aftonbladet . Mikill fjöldi lögreglumanna fóru á staðinn , hverfinu var lokað fyrir umferð og sprengjudeild lögreglunnar kölluð á staðinn . Fimm sjúkrabílar fóru á staðinn en ekki er enn vitað hvort einhverjir hafa slasast . Fjöldi íbúa vaknaði í hverfinu en sprengingin virðist hafa verið í bíl fyrir utan anddyri fjölbýlishús og sagði fréttaritari sænska útvarpsins að anddyri hússins væri stórskemmt . Bílar á götunni fyrir utan færðust úr stað og skemmdust , rúður brotnuðu í nærliggjandi íbúðum að sögn vitna og gatan alþakin glerbrotum . Anddyri fjölbýlishússins virðist hafa sprungið út á götu . „ Hluti svalanna á húsinu eru horfnar . Hurðin hefur lent hinum meginn á götunni . Bílar hafa færst úr stað vegna höggsins og eru stórskemmdir “ segir einn íbúanna við Expressen . Hvað það er sem hefur sprungið var ekki ljóst þegar þessi frétt er skrifuð . Það er of snemmt að segja hvort um glæpaverk eða slys er að ræða . Lögreglan rýmdi íbúðir í tveimur nærliggjandi stigahúsum og talin er hætta á að hluti byggingarinnar geti hrunið í stighúsinu þar sem sprengingin varð . Borgaryfirvöld Stokkhólms hafa opnað Gärdesskólann þangað sem íbúar eru fluttir sem þurfa á aðstoð og áfallahjálp að halda . Vitni lýsa hvernig svalir utan á húsinu hafa skemmst á nokkrum hæðum og rúður brotnað á a.m.k. fjórum hæðum . Eitt vitni lýsir sprengingunni sem „ afar mikilli og að jörðin hafi nötrað . ” Í Nacka í suður Stokkhólmi tugi kílómetra frá staðnum vaknaði fólk við hvellinn : „ Ég vaknaði við hvell og rúmið hristist . Það var óhuggulegt ” skrifar einn íbúi í Nacka . Sjá nánar hér og hér og hér Ríkir neyðarástand á bráðamóttöku Landspítalans ?